"În urma unor noi atacuri anonime online, clubul Dunărea Giurgiu se vede nevoit să revină cu o dezmințire a informațiilor apărute în grupuri locale de Facebook.
Reprezentanții Clubului Dunărea Giurgiu infirmă informația conform căreia verișoara primarului Adrian Anghelescu ocupă o funcție de consilier în organigrama clubului.
Informația poate fi ușor verificată, iar organele abilitate pot controla această informație falsă.
Din păcate, în ultima perioadă, clubul Dunărea Giurgiu pare ținta unor atacuri care să destabilizeze liniștea clubului, însă principalul obiectiv al echipei este strict sportiv.
Clubul Dunărea Giurgiu este un club sportiv ce a obținut calificarea în play-off-ul Ligii a III-a, ceea ce denotă profesionalismul jucătorilor, întregului staff și al conducerii.
Într-o notă mai pozitivă, încheiem prin a spune HAI DUNĂREA GIURGIU!"